"Заедно за Европа" - конгрес на европейски националисти в Дортмунд\nНачало / Международна дейност / „Заедно за Европа“ – конгрес на европейски националисти в Дортмунд\nПредставители на Български Национален Съюз взеха участие в провелият се на 4 ноември в Дортмунд, конгрес на европейски националистически организации. Събитието, организирано от партия “Десните” (Die Rechte) премина под надслов „Заедно за Европа“. Освен германските домакини и българските делегати, в него взеха участие и представители от Русия (Руско имперско движение/ РИД), Унгария (“Младежко движение 64 окръга”/ HVIM), Франция (Френска националистическа партия/ PNF), както и независими национални активисти от Норвегия и Холандия. Всяка от организациите представи на кратко своите идеи, история и дейността, която развива. Обърнато бе внимание и на специфичната обстановка и проблеми в различните държави. Обсъдени бяха и различни форми на бъдещо сътрудничество и общи мероприятие на европейско ниво. Макар с много от участниците от години да поддържаме добри и ползотворни отношения (особено с германските ни другари, с които вече над 10 години тясно си сътрудничим), бяха предложени конкретни мерки, как това сътрудничество да премине на нов етап, за да изградим единен европейски фронт.\nБе решено конгреса да се превърне в ежегодно събитие на ротационен принцип, като се определи за 2018 година срещата да се проведе в България, при домакинство на БНС. Друго общо мероприятие, което бе определено е провеждането на шествие под надслов “Европа, събуди се!”, което ще се проведе на 14 април догодина, отново в Дортмунд. Всяка от организациите се ангажира да изпрати своя делегация на него.\nРазбира се, нашите европейски съратници ще се включат и в наближаващия Луковмарш. А германските ни приятели ще посетят заедно с нас и традиционното шествие срещу Ньойския диктат, което пловдивската организация на “Кръв и чест” ще проведе на 25-ти този месец в града.\nСлед края на официалната част на конгреса, домакините се бяха погрижили и за доброто настроение на гостите. Музикални изпълнения на живо бяха осигурени от Хенрик Пилстрьом (музикант и активист на Шведското движение за съпротива) и Фил от германската патриотична рок група FLAK. Цялото събитие и всичко съпътстващо бе перфектно организирано от германските ни съратници. Благодарим им за изключителното гостоприемство и топлото посрещане.


Чехия - почивки и екскурзии — Travo.bg\nОФЕРТИ ЗА ПОЧИВКА И ЕКСКУРЗИЯ В Чехия\nАко ви отегчава идеята да посещавате места, които са станали банални със своята изключителна популярност, Travo.bg ви съветва да помислите за Чехия.\nМакар че страната е една от най-красивите в света, тя е сравнително по-слабо популярна на фона на някои други европейски държави.\nВ същото време, страната може да ви предложи достатъчно за да прекарате една невероятна почивка там, а ако трябва да сме съвсем честни, тя може да ви предложи дори повече, отколкото бихте могли да разгледате.\nСтолицата Прага е първото място, за което трябва да помислите ако посещавате Чехия.\nОснован на брега на река Вълтава, градът се смята за един от най-красивите и романтични в света, а според експерти в сферата на туризма, Прага заема челната тройка в това отношение, делейки първенството със столиците на Франция и Португалия, Париж и Лисабон.\nНаричана “Златна Прага” заради златните куполи на своите църкви и катедрали, днес чешката столица е едно от съкровищата на Европа за всеки, който търси и иска със сигурност да намери места с изключителна архитектура.\nСъс своите тесни калдъръмени улички, градът, и особено централните му части, са предназначени за пешеходци, а обширни площи не са подходящи за автомобили.\nМоже би са малцина хората, които се замислят за това преди да отидат на почивка, но Чехия е едно наистина много сигурно и безопасно място.\nСтраната е изключително надеждна дестинация, където спокойно може да излизате по всяко време на денонощието, без това да ви поставя в риск.\nНевероятната природа на Чехия\nЧешката република е страна, която може да се похвали с изключителна природна красота.\nВ страната можете да намерите едни от най-красивите широколистни гори в света, които покриват обширни части от страната.\nТук климатът е изключително приятен. Страната попада в умерените ширини, но има една много приятна особеност.\nСтава дума за това, че летният сезон тук е свеж и приятен с температури от около 24 - 25 градуса, което преви чешките лета едни от най-приятните в Европа.\nВсъщност, Чехия е един чудесен начин за бягство от летните жеги, които ни мъчат всяка година през юли и август по нашите ширини.\nСърцето на световния спа туризъм\nЧехия, и по-точно Карлови Вари, е мястото, което без никакво съмнение може да бъде наречено сърцето на световния спа туризъм. Тук всяка година пристигат милиони туристи, привлечени от идеята за малко уелнес.\nВ същото време, богати европейци идват тук, защото ги блазни идеята да прекарат малко време тук, където са идвали и отмаряли аристократите през изминалите векове.\nНякога тук са идвали голяма част от кралските особи в Европа, защото минералните води, на които Чехия е изключително богата, от много време са считани за едни от най-здравословните и благотворни в света.


Трети март – двоен празник за възпитаниците на СУ „Георги Измирлиев“, гр. Горна Оряховица – Средно училище "Георги Измирлиев"\n03.03.2022 14.03.2022 Десислава КостадиноваLeave a Comment on Трети март – двоен празник за възпитаниците на СУ „Георги Измирлиев“, гр. Горна Оряховица\nНа този ден семейството на измирлиевци празнува двоен празник! На Трети март поставяме началото на първата телевизионна емисия училищни новини в гимназия „Георги Измирлиев“, в която с трепет и плам засвидетелстваме своята вярност към българските си корени и отбелязваме гордо Националния празник на своята родина.\nВодещи на „ГИТВ“ са чаровната Ивана Кабакчиева от 2.в клас и лъчезарният Петър Патарински от 11.б клас. Чрез репортерите, които са изпратени в различни точки на страната, зрителите на телевизията ще усетят празничната атмосфера, ще се върнат назад в миналото, за да си спомнят най-светлите примери на родолюбие и смелост, ще се сражават при Плевен и ще стъпят на Шипка.\nСпециален гост на първата емисия училищни новини е Кремена Енчева, старши начален учител в СУ „Георги Измирлиев“, която разказва историята на своя прадядо – Климо Петрушев, герой от Охрид и Шипка, който посвещава живота си на освобождението на България.


Шантавия и двамата близнаци в съседната къща | Книголандия\nКолкото и кървави трилъри да обича, на човек все ще му се прииска да прочете нещо леко и забавно – за децата. И корицата на “Шантавия до шия” на Радостина Николова обещава точно това – една видимо намусена баба (с предполагаеми необикновени способности да превръща хора в животни, ако я ядосат) и две деца, които като същи Томи и Аника просто не знаят в какво се забъркват.\nА началото хич не е добро за тях – родителите им са модерни млади хора, които са убедени, че малко живот на село е това, от което имат нужда и те, и техните деца. Съответно летните планове на двамата третокласници близнаци Лина и Нико са провалени, те са отделени от приятелите си и запратени в неп онятната реалност на село Геврек. А още по-неприятно е, че съседка им е самата Стефания Шиева, чието име с лекота се трансформира в Шантавия – затворена, мрачна и мистериозна възрастна дама, която никак, ама никак не ще да се занимава с шумни дечурлига. Само че точно това ѝ се налага, защото, иска или не, става прицел на вниманието на двете деца. И се започват поредица от приключения, в които малко по малко се разкрива и миналото на Шантавия, и силите, които владее, и изобщо всеки ще допринесе бъркотията да става все по-голяма с всяка страница.\nРадостина Николова владее добре лекото и забавно писане, което да се хареса на малки и големи, липсваше ми само един хубав обрат в края, в който да видим героите в различна, неочаквана светлина, но все пак тук продължение не мърда, така че ще видим. Има мегдан за много забавления с тази конфигурация от беляджийски близнаци и намръщена баба, която крие разни тайни зад мрачното си самотно присъствие. А и илюстрациите на Христина Ефтимова са чудесни! И трите експеримента в края са сполучлива добавка за любознателни хлапета


Антибиотик Амоксицилин - пълни инструкции за употреба при деца - Процедури 2022\nАко детето има инфекция на стомашно-чревния тракт, по-добре е да предпише амоксицилин под формата на инжекции. Странични ефекти на лекарството:\nФармацевтични фабрики предлагат за закупуване на следните аналози, ако амоксицилин по някаква причина не се побира пациента: Amosin, Oppamox, Amoxicillin-ratiopharm, Амоксиклав, Азитромицин, Bakotox, Hikontsil, Ekobol, Gonoform, Taisil, Flemoksin, Grunumoks, Vilprafrin, Anfen, Anfen, Grunumoks, Vilprafrin, Anfen, Anfen, Echobol, Gonofform Левомицетин, Ровамицин, Тиберал, Чифрал, Нистатин, Банеоцин, Зитрокс, Ситоклав, Екосетин, Амоксил-К, Зинерит, Амписбулин, Полимик, Пимафуцин, Биопарок, Тетрациклин, Монурал, Абактал, Исофра, Лораксон, Ликом,\nИзбирайки измежду тези две лекарства, е безопасно да се каже, че е по-добре да се купи първото лекарство. Защо? Тъй като азитромицин (инструкциите за употреба потвърждават това), има твърде много противопоказания и странични ефекти. И тъй като лекарството се купува за дете, тогава изберете правилния, чието използване не застрашава бебето със странични ефекти. Азитромицинът обаче има по-широк спектър от ефекти. В повечето случаи се предписва за възрастни. Децата се препоръчват да го приемат само в трудни ситуации със силно обостряне на заболяването. Ако болестта не застрашава живота на детето, е по-добре да си купите амоксицилин. Той е по-безопасен за децата. Много педиатри са склонни към назначаването на амоксицилин поради високия риск от странични ефекти при трохите при използване на азитромицин.\nНезависимо от факта, че антибиотикът е показал висока ефикасност при инфекции от бактериален характер, неговото използване не е оправдано във всички случаи. Следователно педиатърът трябва да идентифицира лекарството в детството след идентифициране на патогена и установяване на точна диагноза.\nбоя Син патентен V E 131;\nоцветител железен оксид жълт E 172;\nпрах за приготвяне на суспензии от 125, 250, 400 mg / 5 ml;\nпрах за суспензия - от 6 месеца;\nУсложненията, произтичащи от забавено лечение (или липса на такива), могат да бъдат много сериозни. В изключителни случаи е възможно дори смърт, така че вредата от антибиотиците е много по-малка, отколкото от използването на други лечения.\nАмоксицилин - лекарството от първия избор при лечението на менингит. Заболяването е смъртоносно за деца от всякаква възраст, така че родителите да не се съмняват в целесъобразността на употребата на антибиотици.\nЗелени сополи след синузит\nБронхообструкция при възрастни: причини, диагноза, насоки за лечение\nВъпреки постиженията на съвременната медицина, остри респираторни инфекции при 6-8% от децата са усложнени от бактериални инфекции. Най-често се диагностицира патология на дихателната система, горните дихателни пътища, по-рядко - пикочните пътища.\nКак да премахнем болката на щитовидната жлеза?


DecemberРадио Реакция | Archive |\nBrowsing December, 2013\nБлаготворителен коледен базар ДНЕС в СУ\n· Актуално · Новини\nДнес от 11:30 до 18:00 в Информационния център на Софийския унивеситет се провежда благотворителен Коледен базар. На базара можете да закупите ръчно изработени картички и бижута и да се насладите на домашно приготвени вкусотии!\nСъбитието има за цел да подкрепи две каузи – финансово подпомагане на издаването на първата книга на български език за отглеждане на деца със синдром на Даун и посещение на деца аутисти, за които да бъдат закупени пособия, съответстващи на специфичните им нужди. За първата кауза се подпомага Сдружение на родители на деца със синдром на Даун, а втората е насочена към дечицата от дневен център “Тацитус”(София).\nПолезни връзки, свъзано със субитието:\nБлаготворителният базар във facebook\nСдружение на родители на деца със синдром на Даун\nДневен център “Тацитус”\n· Binaural Beats · Новини · Предавания\nОк, знаем, че не е особено оригинално. (И под “особено оригинално” имаме предвид “тотално банално и предсказуемо”). Но какво да правим, в коледно настроение сме. Черепи висят от елхата, заедно с топките (коледните кристални декоративни топки, малки пошли елфчета!). Пием греяно вино и си разменяме подаръци. Та и последното предаване преди коледната ваканция ще е на коледна тематика.\nНие, Илина Георгиева и Пламена Петрова, познати още като мéталните помощници на Дядо Коледа, ще ви говорим глупости, както обикновено, но този път ще са ориентирани към празниците. Secret Satans… I mean Secret SANTАs, гирлянди, зелеви сърми и всякакви други подобни. Ще ги разреждаме с колени песни и, естествено, рокът е “a must”.\nАко ви е студено и нямате планове за довечера, сгушете се в леглото с лаптопа, влезте на reakcia.net и слушайте Binaural Beats от 22:00 до 23:00.\nМЕРУДИЯ на гости днес в Jamaica Air Force radio show\n· Jamaica Air Force\nСряда е, навън температурите зачервяват бузите на пешеходците, но днес от 20 ч. лятото ще пристигне преждевременно с поредния полет София-Кингстън на Jamaica Air Force radio show. За да е по-интересно предколедното издание на предаването, Lazy Face е поканил на гости за интервю и ексклузивен акустичен лайф група Мерудия. Поканата не идва случайно, тъй като утре Мерудия ще изнесат концерт в Строежа в компанията на DRS и Zafayah, а по този случай в Джамейката ще бъдат разиграни и покани за концерта.\nПрограмата нямаше да бъде пълна, ако в предаването не звучи още хубава и нова музика: феновете на дъб музиката ще могат да чуят новия албум на Radikal Guru, феновете на ска музиката този на франсетата Babylon Circus и, разбира се, още много!\nНе пропускайте Jamaica Air Force radio show тази вечер между 20 ч. и 22 ч. в ефира на Радио Реакция на адрес www.reakcia.net.\nВ случай, че не сте слушали предаването от миналата седмица посветено на Нелсън Мандела, сега е моментът да поправите този пропуск : http://www.mixcloud.com/LazyFace/jamaica-air-force121-11122013-nelson-mandela-special/\nНА НОКТИ – ПРЕДКОЛЕДНО\n· На нокти\nДобре дошли в студио 69 и тази седмица, скъпи слушатели! Днес Петя и Криси от НА НОКТИ ще направят обзор на годината, за предстоящите празници и още!\nЩе разберете какво ни е изправяло НА НОКТИ, а и не само нас. Ще говорим за събитие №1 за тази година и какво да очакваме от следващата.\nПодготвили сме ви предложения за подаръци, които вероятно не сте срещали по магазините. Подготвили сме ви и най-добрите лекове за махмурлук, от които може да се възползвате за предстоящите празници. И – естествено – на фона на супер яка музика!\nВие бъдете с нас довечера точно в 19:00! Пишете ни в страничката на предаването във фейсбук. До довечера! X-mass ROCKS !\nDRS, ЖЛЧ и още @ Центрофуга [на три]\n· Актуално · Новини · Центрофуга\nАко поне един път сте нацъкали въртящия се Рей Чарлз, то имате заслуга в изпълнението на петилетката за три години. По случай рождеството на предаването за перална култура сме ви приготвили едно авангарднo издание. С две думи, ще ни е по-така!\nСъс скромен ведомствен банкет ще дадем знак и на двете части на DRS – Ndoe и Митака. С тях ще си развържем езиците за първите копки в българския хип-хоп, колко пъти може да се събудиш без пари за кафе и как точно правят дзън бирените бутилки.\nНататък продължаваме с един ИСТИНСКИ БЪЛГАРИН, познат на масите с римическите си размишления за живота, Сулико и това онова. Какво прави Жлъч през зимните месеци и защо би ставал рано един монарх – тази вечер, пак на плочата с Рей Чарлз.\nКафевата част от предаването миналата седмица беше толкова добра, че сега очакваме твореца в Гого да надскочи традиционната си посредственост. Ако ли не, все някоя шега ще му се получи, а вие може да се утешите с Кафеварка.\nЗа финал: след 3 напрегнати работни години, двете водещи решиха малко да разпуснат и да поговорят за фетишистките зависимости, секса с животни в парламента, до колко е приемлива тенденцията sex and violence сред колеги, как може да се задоволи една “Мая Манолова” и все съществени въпроси, които сме се питали през изминалите 3 години. В тази връзка поканихме сексоложката Биляна Петкова (новата Наталия Кобилкина), която да смъкне сексуалното напрежение на екипа ни спрямо охранките на ФЖМК и да изследва как по-точно Петия елемент влияе палаво и подсъзнателно на майка ви.